LidanRubinov/Halacha-QA huggingface dataset:
שאלה: אכילת תותים: מדוע הרב וויא אוסר אכילת תותים בכל מצב? השאלה נשאלה בהמשך לשאלה "עידכון לגבי תותים"
תשובה: וברכת ד' נא לפנות לרב וויא שליט"א בשאלה זו. מה שנכתב נעשה לאחר בדיקות של כ-500 תותים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הוספת שם לשם ספיר: אני רוצה להוסיף שם. חברה שלי שאלה את הרבנית שלה ואת הרב של אבא שלה וכפי שאמרה אמרו לה להוסיף לי אילנה. אני רוצה להוסיף שם מכייון שאני מרגישה שהרבה דברים לא הולכים לי, ושאני לא מצליחה בשום דבר למרות שאני יכולה! הייתי רוצה לשאול איזה שם יתאים לי? הודיה, אילנה, שירה.או אפילו שם שאתה חושב שיתאים לי להוסיף.
תשובה: את בחורה צעירה וכמו שאומרים החיים לפניך. לא פעם היציאה מגיל הנערות לבגרות מלווה בקשיים לא הייתי אומר את הביטוי" לא מצליחה בשום דבר" כדאי לפנות לייעוץ לדמות חינוכית. או ייעוץ מקצועי אחר לדעתי יותר חשוב מהוספת שם. בכול מקרה השמות שהצעת שירה או הודיה בהחלט ראויים. דבר נוסף שהייתי ממליץ לך מאוד זה להתפלל מידי יום! לומר ברכות השחר קריאת שמע וברכותיה ותפילת עמידה. התפילה תחזק אותך ותעצים אותך. ה' יברך אותך.
שאלה: חורים בספירת העומר: רציתי לשאול אם מותר לעשות חורים באוזניים בספירת העומר???
תשובה: מותר.
שאלה: למה צריך לשים ציצית: אני לא מבין מדוע צריך לשים ציצית, שהרי כבר שמים בבוקר בתפילת שחרית ציצית ורק אז מברכים עליה (אני ספרדי) ואילו על הציצית השניה ששמים לשאר היום לא מברכים, כי הברכה בבוקר פוטרתה, לכן מה הבעיה לשים רק בבוקר ציצית? זה לא שאני מנסה להתחמק ממצוות אלא אני באמת משתדל לקיים אותם וללכת לכל התפילות במניין וללמוד תורה והכל אבל המצווה הזו מפריעה לי גם מטעמי נוחיות וגם בגלל שהרבה פעמים קורה לי שהכנפיים של הציצית נתפסות במקום מסוים ולוקח שעה לשחרר אותם או שהם נקרעות.לכן זו מעמסה גדולה בשבילי ואני מאמין שבלעדיה אני אוכל לקיים את שאר המצוות בצורה יותר נוחה וטובה.
תשובה: ב"ה לך. קראתי את מכתבך ומאוד הבנתי אותך. טוב שאתה שואל, שכשקשה לאדם, כשהוא לא מבין, חשוב מאוד שתמיד הוא לא יהסס מלשאול. כבר אמרו לנו חכמנו זכרונם לברכה שלא הביישן למד, ולכן אדם שלא שואל, לא לומד, ולפעמים הדברים רק נשארים קשים לו ולא מובנים, ואז המעשה נעשה מכביד ולא נעים. אנו יודעים שה' יתברך אוהב אותנו מאוד, ולכן הוא רוצה שיהיה לנו טוב. ה' נתן לנו מצוות רבות כדי לזכות אותנו, כדי שכל מצווה תשפיע עלינו, ותהפוך אותנו להיות יותר טובים, יותר צדיקים ויותר קרובים אליו יתברך. כל מצווה יש לה אוצר נפלא, הן בשכר שלה בעולם הבא, והן בחיי האדם בעולם הזה, היא משפיעה עליו, מקדמת אותו מאוד ותורמת לו בהמון תחומים. כל מצווה יש לה את האור שלה, את הקדושה שלה, ואת ההשפעה שלה על האדם. כיצד מצוות ציצית משפיעה על האדם? חכמנו זכרונם לברכה לימדו אותנו שהציצית יש בה את כל המצוות, שכך הם כל הקשרים והחוטים של הציצית שהם ממש תרי"ג כפי מניין המצוות שיש בתורה. הציצית עצמה היא מצווה שמלווה את האדם בכל מקום שהוא הולך, במשך כל שעות היום, האדם זוכה על ידה להיות מוקף במצוות, והיא שומרת עליו, ומשפיעה עליו. הציצית מורכבת מבד ומפתילות, הבד רומז על הנפש של האדם, על החיים שלו, ואילו המצוות באות לקדש את האדם, ממש כמו שהפתילות משפיעות על הציצית, בכך שהן הופכות אותה להיות בגד של מצווה, בגד קדוש, כך המצוות פועלות בנו, ובפרט מצוות הציצית, משפיעה עלינו כל הזמן, לרומם אותנו ולקדש אותנו. אכן, אנו לא מברכים על ציצית זו, כי די לנו אחת על הטלית, שהיא אותה ברכה, ואנו משתדלים לא להוסיף ברכות אם לא צריך, מחשש שמא יברך בלי כוונה, או ברכה לבטלה, אך מה שכן עושים ומה שכן מברכים, חשוב מאוד להתמיד בכך ולעשות זאת ברצינות ובאחריות. בברכת הצלחה רבה הרב יצחק גרינבלט.
שאלה: פסוק מתהילים של משה רבינו: ראיתי שאלה. בגמרא בברכות (מ"ח ב ) מבואר, שמשה רבנו הוא זה שתיקן לבני ישראל את ברכת הזן בשעה שירד להם המן במדבר. כיצד אם כן השתלב בתוככי הברכה פסוק מספר תהילים - "כאמור פותח את ידך ומשביע לכל חי רצון" שחובר על ידי דוד המלך שחי זמן רב לאחר משה רבינו?
תשובה: משה רבינו תיקן ברכת הזן, ודוד נתן לנו סגולה לפרנסה לדורות בפסוק :פותח.
שאלה: ספר מושאל מהספריה: כשהייתי קטן (לא זוכר את הגיל אך נראה לי פחות מבר מצוה) קראתי ספר בבית של סבא שלי וקחתי אותו הביתה. שכחתי מקיומו כבר כמה שנים וגיליתי לאחרונה שכנראה אחד מהדודים שלי (בנים של סבא) השאיל אותו מספריה איזורית לפני המון שנים, הספריה קיימת אך בשם אחר. מה יש לעשות?
תשובה: כדאי להחזיר אותו לספריה שממנו הושאל - אף שהשתנה שמה
שאלה: לעשר את הפירות כאשר הם עדיין על העץ: יש לנו בבית גינה עם הרבה עצי פרי. עד עכשיו מה שהיינו עושים זה שהיינו מעשרים פעם בשנה את העצים ע"י זה שאימא שלי הייתה לוקחת פרי מכל עץ שבגינה, קוראת את הברכה מהסידור עם הפרוטה, וזורקת את הפירות שקטפה. ומאז היינו קוטפים חופשי מהעצים ומכניסים לבית בלי צורך לעשר. ורק פעם בשנה היא הייתה מעשרת את העצים. (אמא שלי אמרה לי שמישהו אמר לה שאפשר לעשר בדרך הזו). עכשיו התחלנו לתהות האם אנחנו נוהגים כראוי. נסתי לחפש באינטרנט וראיתי שקיימת אפשרות כזו לעשר את הפירות שעל העצים, אבל לא מצאתי הסבר טוב שמסביר איך לעשות את זה כמו שצריך. שאלתי היא האם זה ר דרך העישור הזו? ואם כן, אשמח להסבר איך בדיוק לעשות אותה?
תשובה: וברכת ד' הדרך הנכונה היא לעשר כל פעם שקוטפים פירות, ואז מעשרים את הנוסח של הברכה וצורת ההפרשה אפשר לראות באתר: שם יש גם הדגמה. אפשרות ההפרשה מראש היא מסובכת ומורכבת, ומזקיקה הרבה תנאים, ועל כן לא כדאי לעשותה, אלא להפריש כל פעם. שבת הרב יהודה הלוי עמיחי מכון התורה והארץ
שאלה: שאלת רב והיחס להלכה בימינו: לכבוד הרב אריאל בזמן האחרון חוזר ועולה בביתנו אותו דיון על היחס להלכה ולרבנים. יש קולות בבית שאומרים שכל אחד צריך להיות רב לעצמו ולהפעיל שיקול דעת ביחס להלכה, לא ללכת בציות עיוור אחרי רבנים, לעשות שאלת רב אבל לנהוג בסוף על פי דעתי האישית. עולות אמירות שההלכה אינה רלוונטית להיום בתחומים מסויימים ושאין לקיים אותה (בעיקר בתחומים כמו צניעות, כיסוי ראש וחברה מעורבת). מצד שני, עולים קולות שאומרים שיש מקום לשאלת רב ולעשות רב אחד לענייני הלכה, ושיש לקיים את ההלכה גם כשהיא לא נראית רלוונטית לימינו. כיצד יש לנהוג? וכיצד מורידים את המתח והמחלוקת סביב הנושא? רב תודות.
תשובה: האם גם ברפואה כל אחד מחליט בעצמו באיזו תרופה להשתמש, אם בכלל? על רבנטיות ההלכה בימינו ר' ספרי "הלכה בימינו"
שאלה: להניח כתבי קודש עם לימודי חול: האם זה ר להניח כתבי קודש בערימה יחד עם לימוד חול. ואני לא מתכוונת לספרי תורה, אני מתכוונת לדפים של פרשות שבוע חוברות תנ"ך ומחברות של הבית ספר וכו.מותר?
תשובה: דברי חול לא מניחים על ספרי קודש ההיפך מותר. וכן ראוי לנהוג בדברי הקודש שהזכרת.
שאלה: בצק ההפרשת חלה: אמא שלי משתדלת בעזרת ה להפריש חלה כל יום שישי. השאלה היא- מה לעשות עם הבצק של הפרשת חלה? במשפחה של אימי נהגו לשרוף אותו על הגז לאחר הברכה, אבא שלי אומר שמספיק לזרוק ב-2 שקיות. מה באמת הכי עדיף לעשות עם הבצק של ההפרשה?
תשובה: ב"ה שלו-ם וברכה אסור לישראל להנות משרפת החלה. שתי האפשרויות נכונות, לשרוף את החלה בפני עצמה או לעטוף בשתי עטיפות כדי לא לזלזל בה. הרב חגי בר גיורא
שאלה: לסדר זקן בעומר לצורך ראיון עבודה: הרב, בהמשך לשאלה של הבחור - האם מותר לסדר את הזקן שיש ראיון עבודה חשוב כאשר עבר יום העצמאות? זה דחוף. ב מראש. השאלה נשאלה בהמשך לשאלה "זקן בעומר - דחוף"
תשובה: אם יהיה הפסד ממון ממשי, יש מקילים להתגלח. במקרה כזה עדיף, אם אפשר, להתגלח ביום שישי. אבל גם חשוב להראות למעסיק האפשרי שאתה אדם ששומר על עקרונות דתו ולא מחפש קולות. המעסיק יבין שגם בענייני עבודה אתה לא תחפש קולות אלא תפעל לטובתו. גם שנה הבאה תהיה ספירת העומר ואם תתקבל לעבודה מה תעשה עם הגילוח?
שאלה: ענייה לחזרת הש"ץ: בחזרת הש"ץ כל ברכה הקהל צריכים להגיד ברוך הוא וברוך שמו ואחר כך אמן. 1. אם לא אומרים אמן זה נחשב ברכה לבטלה? 2. אם לא אומרים ברוך הוא וברוך שמו זה ברכה לבטלה? כי לפעמים לא כל האנשים עונים אלא רק אחד או שתיים (וגם זה במקרה הטוב),אז האם אפשר לוותר על הברוך הוא וברוך שמו ורק לענות אמן? (ולהפוך זאת למנהג). אם זה ממש לא רצוי אז אני לא אעשה כך אבל רציתי לדעת אם בקטע הזה זה לא כל כך חשוב לענות ברוך הוא וברוך שמו.
תשובה: חשוב שכולם יענו ברוך וברוך שמו ואמן. ואם אין תשעה שעונים אמן קרוב הדבר לברכות לבטלה.
שאלה: ספרים משומשים בתור מעשר כספים: יש לי די הרבה ספרים שקניתי ואני לא משתמש בהם, האם מותר לתרום אותם לישיבה ולהוריד את שווים מכספי המעשר? איך אני מעריך את שווי הספרים? לפי המחיר שקניתי?
תשובה: 1. מעשר כספים הינם מנהג ואינם חובה וחשוב לומר שאתה נוהג בלי נדר. בחור הנסמך על ידי ההורים פטור לכול הדעות ממעשר כספים. (תהיה צדיק בכספך שלך ולא בכספים מההורים) 2. אפשר לתרום את הספרים כחלק ממעשר כספים כמו שמוכרים ספרים יד שנייה בחצי מחיר. ברצוני להוסיף שני דברים. 1. כאשר מדובר שהישיבה מעוניינת בכך, והייתה רוכשת בעצמה ספרים אלו. 2. ספרים בבית יתכן שלא השתמשת אבל בעוד שנתיים תשתמש, קח זאת בחשבון.
שאלה: הכנת סביצ ה בשבת:. האם מותר להכין סביצ ה בשבת? מדובר בדג נא שחותכים לקוביות קטנות ומתבלים בין השאר בלימון מלח ושמן זית.
תשובה: ראשית כל יש לצקת את השמן ורק בסוף את המלח.
שאלה: כשרות כלי הזכוכית להכנת כבד במנגל: הכנת כבד במנגל לפני הצלייה 1. כבד לפני הצלייה שהונח בכלי זכוכית האם הדם מטמא את הכלי, אם כן איך מכשירים את הכלי? 2. כבד מוקפא- הפשרה של הכבד בתוך כלי זכוכית. האם הכלי נטמא? אם כן, איך מכשירים אותו (הפשרה בתוך מיקרו הוא נשאר עדיין קר ולא חם).
תשובה: ב"ה שלו-ם וברכה אם הכבד לא הומלח ולא היה שרוי בדם או מים 24 שעות הכלי לא נאסר, ואם כן יש להגעילו במים רותחים. אין להפשיר כבד במיקרוגל היות ויש חשש שפנים הכבד יחומם ויבושל. אם חומם יש להגעיל את הכלי. הרב חגי בר גיורא
שאלה: שימוש בתוי קניה ששכחו בסופר: אני עובד כקופאי בסופר וביום ראשון השבוע הגיעו ילדים לקנות ושלמו לי בתו. מהתו נשאר עודף ויצא להם זיכוי על הסכום הנותר. הילדים השאירו את החשבונית ואת הזיכוי בחנות בתוך הסל של המוצרים. אחרי שהם יצאו הלכתי לאסוף את כל הדברים שהאנשים משאירים שם ואז מצאתי את הזיכוי מונח שם. לא היה לי דרך לאתר אותם ואף פרט מזהה. ביום רביעי הגיע אלי אדם ואמר לי שהילדים שלו הלכו לקנות ולא החזירו עודף. אני באותו היום השתמשתי בזיכוי. השאלה שלי, מה אני אמור לעשות במקרה זה?
תשובה: אם הסברת לילדים שהם צריכים לשמור את הזיכוי ולתת אותו חזרה לאביהם אין עליך חובת השבה. אבל אם לא הסברת להם מה משמעות הזיכוי, אתה חייב לאבא את שווי הזיכוי כאדם המזיק. לגבי השימוש בזיכוי גם אם אין חובת השבה, צ"ע האם המוצא יכול לזכות בו. הרחבה: מקור הדין - מסכת בבא בתרא דף פז עמוד ב: מתני'. השולח את בנו אצל חנווני (ופונדיון בידו), ומדד לו באיסר שמן ונתן לו את האיסר, שבר את הצלוחית ואבד את האיסר - חנווני חייב  רבי יהודה פוטר, שעל מנת כן שלחו. בשלמא באיסר ושמן - בהא פליגי, דרבנן סברי: לאודועי שדריה, ור' יהודה סבר: לשדורי ליה שדריה. נחלקו רבנן ורבי יהודה האם דעת האב בשליחת הילד להביא את המוצרים מהחנות, או ששלחו להודיע לבעל החנות שישלח עם אחר. להלכה נפסק כרבנן. שולחן ערוך חושן משפט סימן קפח סעיף ב: לפיכך השולח בנו קטן אצל החנוני, ומדד לו באיסר שמן ונתן לו את האיסר ואבד את השמן ואת האיסר, החנוני חייב לשלם, שלא שלחו אלא להודיעו, ולא היה לו לשלח אלא עם בן דעת. אך נראה שהיום אומדן הדעת נשתנה וודאי דעת האב שהמוכר ישלח את הקניות עם הילד. ולכן שליחת הקניות עם קטן איננה פשיעה. (וכן כתוב בשו"ת אמרי יושר שאם המנהג נשתנה, נשתנה הדין "כי המנהג עיקר גדול בדיני ממונות"). לגבי הזיכוי על המוכר לברר שהקטן מודע מה הוא קיבל לידיו, ואם המוכר לא הסביר לו מסתבר שהילד יזרוק את הנייר לפח, וכיוון שבמקרה זה הילד איבד את הזיכוי האחריות רובצת על המוכר. אם הסברת לילדים אין עליך אחריות ואם מצאת אין חובת השבה, כיוון שמסירת חפץ לקטן זו אבידה מדעת ( ודאי אין הכוונה שמותר לקחת לקטן מהיד אך אם איבדו הקטן אין המוצא צריך לטרוח אחר מציאת הבעלים), אם מצאת חפץ היה מותר לך לקחתו לעצמך כיוון מסתבר שהאב התיאש מהחפץ באם הוא יפול  ע"פ הגהות אמרי ברוך על הקצות רסא. אך במקרה זה שמצאת שטר צ"ע האם היה מותר לך להשתמש בזיכוי, ויש לשאול ע"ז שאלת חכם. 1) בשולחן ערוך חושן משפט סימן נ - שטר בעדים שכתוב בו: אני פלוני לויתי ממך מנה, כל המוציאו גובה בו. אבל אם אין בו עדים, אלא שהוא כתב ידו, מתוך שנאמן לומר: פרעתי, נאמן לומר: לא לויתי ממך אלא מאחר ונפל ממנו ומצאתו. מתוך דברי השו"ע נראה ששטר שלא כתוב עליו שם המלוה אם נפל אין המוצא יכול לגבות בו. 2) בסימן נו דנים האחרונים בדין שטר חוב שאבד ובעליו התיאשו, האם המוצא יכול לזכות בו (לדעת הקצות זוכה בחוב ולדעת הנתיבות זוכה בנייר ויכול למוכרו ללווה) או שהיאוש הפקיע את החוב (מהרי"ק). האור שמח אומר שאם אין שעבוד הגוף על השטר כולם מודים שביאוש פקע החיוב והשטר בטל. לפי זה במקרה שלנו האבא התיאש מהשטר והשטר בטל. הרב משה מאיר אבינר
שאלה: מעשר מהחזרי מס על תרומה: בהמשך לשאלה הקודמת, לא הבנתי את תשובת הרב. על כל תרומה שאני תורם כמעשר במהלך השנה אני מקבל החזר ממס הכנסה של 30. למשל: אם הרווחתי ב2012 סכום של 450,000 ש"ח ברוטו, שהם 300,000 נטו, ותרמתי 30,000 ש"ח כנדרש, אני מקבל מזומן ממס הכנסה החזר של 10,000 ש"ח (מתוך ה150,000 שירדו לי מהברוטו). מטרת ההחזר של המס היא כדי לעודד אנשים לתרום. השאלה היא מה לעשות עם 10,000 השקלים האלה? לתרום את כל הסכום או רק 10 או בכלל לא? השאלה נשאלה בהמשך לשאלה "מעשרות מהחזרי מס"
תשובה: שייתן גם מזה.
שאלה: קנית מחנות בפחות מהשווי: אני מתחבט כיצד עלי לנהוג במקרה שקרה לי: הלכתי לקנות דשא סינטטי בחנות מסוימת, הדשא עולה 70 ש ח למ"ר. כאשר הגעתי למוכר הספציפי של הדשא הסינטטי הוא אמר לי שיש לו חבר שקנה דשא בגודל שאני מחפש והוא התחרט עליו. אותו חבר מוכן למכור זאת תמורת 50 ש ח בלבד. לאחר שהסכמתי הוא אמר שייתן לי דשא מהחנות ולאחר מכן החבר שלו יביא את אותו הגודל. שילמתי לו במזומן וכך נגמר הסיפור. לאחר שהגעתי הביתה התמלאתי חשש שמא אותו אדם עשה משהו שלא כשורה ואני שותף! יש לציון, שבמהלך הדיון אמרתי לו כמה פעמים שאני אדם ישר ולא מעוניין במשהו לא כשר. כיצד עליי לנהוג? ב מראש.
תשובה: אינך צריך לחשוש, לא נחשדו ישראל לגנוב מהמעביד שלהם. לכן אם אין סימנים שהוא גונב אנו אומרים שהוא פעל כדין. הרב דניאל לונצר
שאלה: לעבוד עבודה בשבת: לאחרונה הוצעה לי עבודה בה אני נדרשת לעבוד בשבת אך העבודה לא כוללת שום חילול שבת (עליי להשאר ערה כל הלילה כשילדים ישנים). בתחילת כל שבוע מפרסמים את השיבוץ של הלילות לשבוע הקרוב כך שיכול להיות שאעבוד בשבת ויכול להיות שלא. בנתיים כבר פעמיים יצא לי רק לעבוד בליל שבת, להתחיל ב22 בלילה ולסיים בבוקר. האם יש בכך בעיה? מה ניתן לעשות?
תשובה: שכר שבת אסור גם עבור תמורת עבודה הנעשית בשבת גם שאין בה חילול שבת גזירה משום מקח וממכר. סוג של בייבי סיטר מותר בשבת שאין בו חילול שבת. והשכר המגיע לך על המשמרות בשבתהוא נבלע בכול ימי השבוע   החודש. (ויתכן להחשיב זאת כמצווה שמותר אף שלא בהבלעה) ה' יצליח דרכך (מקורות שש"כ כח, סעיפים מח,נח, סו)
שאלה: כבד שהופשר במיקרוגל: לכבוד הרב, בהמשך לשאלה לגבי הפשרה של כבד בכלי זכוכית במיקרוגל. הרב אמר שיש חשש שהכבד התבשל בתוך עצמו עם הדם ובכך אסר את הכלי. אם כך גם הכבד נאסר באכילה, האומנם? ו השאלה נשאלה בהמשך לשאלה "כשרות כלי הזכוכית להכנת כבד במנגל"
תשובה: ב"ה שלו-ם וברכה הש"ך(ס"ט, מ" ד) פוסק שבשר לא מוכשר נאסר כאשר הונח בכלי שחומו יד סולדת(45  ), מכאן שהבשר נאסר אף שהתחמם פחות כי החום החיצוני גורם להבלעת הדם. כבד שבושל נאסר לאשכנזים על פי הרמ"א שפסק על פי ברמב"ם והרי"ף. לספרדים שפוסקים כשולחן ערוך(יורה דעה(ע"ג, א') הכבד בדיעבד מותר רק כשיש הפסד מרובה(כי למרות שבדיעבד הוא מתיר הוא מביא גם את דעת האוסר). לכן רק כאשר הכבד נשאר קר ברור שלא נאסר, כאשר חומם כיד סולדת נאסר. הרב חגי בר גיורא
שאלה: פרי חדש בספירת העומר: כבוד הרב רציתי לדעת אם אפשר לחדש פרי חדש בספירת העומר ולברך עליו שהחיינו? ושבת
תשובה: מותר לחדש דברים ולברך "שהחיינו"בספירת העומר. בשלושת השבועות נוהגים שלא לברך אולם בספירת העומר מותר. יש שנוהגים לחדש ולברך רק בשבת.
שאלה: הקדשה לנפטר מאומץ: כשכותבים הקדשה לאדם מאומץ (לצורך לוח זיכרון בבית כנסת) ויודעים את שמות ההורים הביולוגים על שם מי לכתוב את ההקדשה?
תשובה: שמות ההורים הביולוגים.
שאלה: דין חמץ שעבר עליו הפסח בקניית אלכוהול בישראל: הרב קניתי בדיוטי פרי לחבר (לבקשתו) 2 בקבוקי ויסקי. בדיעבד חשבתי על כך, שהיות והדיוטי פרי עובד גם בשבתות וחגים, וכן קונים שם גויים רבים, סביר להניח שהם לא מכרו את החמץ שלהם (אני מניח שכך המצב בכל שנה ושנה). שאלתי היא, האם למעשה חל איסור לקנות אלכוהול בדיוטי פרי, כלומר האם דין כל המשקאות שם הוא כחמץ שעבר עליו הפסח?
תשובה: ב"ה שלו-ם וברכה לכתחילה יש לתמוך ולקנות במקומות ששומרים שבת וחג ולא מוכרים חמץ בפסח. בשדה התעופה קיימת גם חנות קטנה דיוטי פרי על יד שער אל על המפוקחת בנושא כשרות, שבת ופסח. לכן עדיף לקנות שם. במכירת חמץ רגילה קיים חשש שהמכירה בטלה כאשר בעל החנות מוכר חמץ בפסח לכן אין לקנות חמץ אחר פסח מחנות שמכרה חמץ בפסח אף שבעליה מכרו את החמץ לגוי לפני הפסח, וכמובן שאין לקנות חמץ אחר הפסח מחנות שבעליה לא מכרו את החמץ לגוי לפני הפסח. אולם בשדה התעופה נעשתה מכירה לגוי שלא כוללת את מה שנמכר בפסח,לכן בדיעבד אפשר לשתות בתנאי שהקניה נעשתה אחר הפסח ולא בתוך פסח - כי המכירה שם לא התבטלה. אולם לכתחילה יש לקנות בחנות המפוקחת בנושא כשרות כמבואר לעיל. הרב חגי בר גיורא
שאלה: אכילת מרק שחומם בשבת אצל אשכנזים: אני ספרדי והורי אשתי אשכנזים. בשבת בצהריים מחממים אצלם מרק על גבי הפלטה. אני יודע שלתימנים שהולכים לפי הרמב"ם מותר ואף לאורח, שאינו נוהג כרמב"ם מותר. האם מותר לי לאכול מרק כזה אצלם?
תשובה: גם לאשכנזים אסור לחמם מרק בשבת ולכן אין לאכול מרק שנתחמם בשבת.
שאלה: לשבת שבעה במקום ללא יהודים: אבי הלך לעולמו אתמול והיום ההלוויה. אני שוהה בחו ל ואין באפשרותי להגיעה להלוויה ולא ל"שבעה" עם המשפחה בארץ מסיבות אישיות רציניות. במדינה שאני נמצא אין בית כנסת ואין קהילה יהודית ברדיוס 200 ק מ שאיתה אוכל לעשות מניין ולכן אני אשב "שבעה" לבד עם עזרה מצד חבר מקומי לא יהודי. רציתי לדעת בצורה קצת מפורטת על תפילות ומנהגי אבלות (אילו תפילות אני חייב לומר ואיך, האם מותר לי כיחיד לומר קדיש ומתי ר התפילות ) אנה עזרו לי להתאבל על אבי באופן הנכון. מראש ושישמור עליכם אלוקים.
תשובה: ב"ה צר לי לשמוע על פטירתו של אביך, והנני לנחמך כפי שנהגו ישראל: "המקום ינחם אותך בתוך שאר אבלי ישראל ולא תוסיף דאבה עוד עד עולם". שתזכה שלא יהיה יותר צער במקומך, ותמיד תהיה בשמחה ובהתקדמות. הכאב גדול, והקושי גדול, ומאוד חשוב לנתב אותך לכיוון חיובי, לנסות להגיע לאחדות של המשפחה, לנסות לעשות מאמץ מיוחד לפתור בעיות ישנות, ואם לא קל, לנסות לערב גורם חיצוני שיגשר וימצא את הנוסחה המתאימה ל לפעמים צריך לוותר בשביל ה ולפעמים זה לא קל, אבל אולי דווקא עכשיו, כאשר יש דבר משותף, ישיבת השבעה, זו הזדמנות לנסות, אל תתייאש, גם אם ניסית בעבר, נסה שוב, ואני מאמין שהדבר יגרום נחת לאביך שבשמים. ביחס לתפילות בזמן האבלות. לפי ההלכה, בבית של האבלות, לא אומרים תחנון בתפילה בכל ימי השבעה. קדיש לא אומרים כשאין עשרה גברים יהודים, ולכן לא תוכל ככל הנראה, במקום שלך, לומר קדיש, אך בכל זאת, אולי כדאי לנסות, למצוא את האפשרות כן לומר קדיש, אף אחר השבעה, להגיע למקום שיש מניין ולומר קדיש. הקדיש הוא תיקון חשוב לנפטר, וחשוב לא להפסיד אותו. זה חסד גדול שתוכל לגמול לאביך. ביחס לדיני אבלות, לא אוכל לפרט את הדברים, אלא חשוב שתקרא את הדברים, ושיהיו לך זמינים. הגיוני שכעת יהיה לך יותר זמן לקרוא וללמוד את הדברים האלו. לכן הצעתי היא שתיכנס לקישור הבא ובו תוכל למצוא כל מה שאתה צריך, הן הלכות והן הדרכות. הקישור הוא: תוכל להסתכל בכל האתר ולראות מה מתאים לך ומה לא, ותיקח מה שאתה צריך. מעבר לכך, תרגיש חופשי לשלוח לנו כל שאלה, ואשמח לעזור ולענות, לכוון ולחזק. יהי רצון שתהיה לנשמה עליה, ותזכה למנוחה נכונה תחת כנפי השכינה עד לתחית המתים במהרה בימנו אמן. שלא תזכה עוד לצער הרב יצחק גרינבלט.
שאלה: אחוז הנגיעות המחייב בדיקה: ויישר כוחכם א. מה אחוז הנגיעות המחייב בדיקה? אשמח לדעת מקור לכך. ב. האם לדעת הרב אורז שנקנה בסופר גדול בעל תחלופת מוצרים גבוהה חייב בבדיקה או אולי אפשר להסתפק בבדיקה מדגמית? השאלה נשאלה בהמשך לשאלה "אחוז נגיעות של קמח ואורז"
תשובה: וברכת ד' א. יש שלש שיטות מרכזיות בהגדרת מיעוט המצוי. אנו מכריעים שכל דבר שיש רגילות שיש בו נגיעות הוא מוגדר כמיעוט המצוי, ונראה שזה באזור 5  ואולי מעט פחות, אבל לא נראה כלל שאפשר למדוד באחוזים אלא בהרגשות. ב. לכתחילה יש לבדוק, אמנם המצב היום משתפר אבל עדיין יש נגיעות מסוימת וכדאי לבדוק. בעבר ובישל אפשר להקל. בברכת התורה והארץ הרב יהודה הלוי עמיחי מכון התורה והארץ
שאלה: לקיחת עלוני שבת ללא רשות: בימי שישי ניתן למצוא עלוני שבת שנמצאים מחוץ לבתי הכנסת. במידה ואני לא חבר בקהילה, האם מותר לקחת מהן ללא רשות? האם יש בזה חשש גזל משום שהעלונים כביכול מיועדים למתפללי בית הכנסת ששילמו דמי חבר? יש לציין כי עלוני השבת מחולקים בחינם לבתי הכנסת.ואם אבוא באחת התפילות לבית הכנסת להתפלל אוכל לקחת אע"פ שאיני חבר.
תשובה: מותר לקחת הואיל וחברי בית הכנסת לא זכו בכך כיוון שלא מונח בתוך בית הכנסת, ואף אם מונח בחצר בית הכנסת הרי זו חצר שאינה משתמרת לא למקבל ולא לנותן, ולמו"ל לא אכפת מי יקרא בעלונים אלו.
שאלה: אדם שתפילתו אינה עריבה: לכבוד הרב אחד המתפללים בקהילתנו (קהילה קטנה), מעוניין לעבור לפני התיבה בשבת שקודם היארצייט של הוריו, בתפילות ערבית ומוסף. קולו לא נעים, ואינו יודע לבצע את נעימת התפילה, כך שתפילתו אינה עריבה לאוזן כלל. למרות בקשתו האישית של הגבאי אליו להימנע מלגשת, הוא מתעקש להתפלל בחשבו שזהו ענין חשוב. השאלה היא האם למונעו בכל זאת, הגם שכפי הנראה הוא ייפגע מכך (ואולי אף יעזוב את הקהילה), או שמא לתת לו להתפלל, למורת רוחם של הקהל. לא ערכנו סקר אצל כל החברים לחוות דעתם, אבל מהתרשמות כללית נראה שהקהל בכללותו אינו מרוצה מתפילתו ורק מפני כבודו אין אומרים לו זאת בפירוש (מאחורי גבו נשמעים לעתים טרוניות וגיחוכים). הפנינו את השאלה לכבוד הרב על פי דעת רב בית הכנסת, אשר גם הוא מתלבט בענין. השאלה נוגעת למעשה בקרוב. על כן נודה מאד לרב על תשובה בהקדם בכבוד רב
תשובה: אם ציבור המתפללים אינם מרוצים מתפילתו, אין לו להתפלל כשליח ציבור. בשורות טובות
שאלה: מה דעת הרב על מכשיר האייפון: לכבוד הרב, מה דעת כבוד הרב על מכשירי האייפון ודומיו? מצד אחד, אני יכול לראות לא מעט סיבות הלכתיות לא להחזיק מכשיר כזה (חשש לביטול תורה, אי הסתפקות במועט, חוסר צניעות וכו ), ואני יודע שבציבור החרדי מאוד מתנגדים לזה. מצד שני, הרבה אנשים בציבור הדתי - לאומי (וביניהם גם רבנים גדולים תלמידי חכמים) מחזיקים מכשיר כזה. מה דעת הרב בנידון? האם מותר להחזיק מכשיר כזה, או שראוי להחמיר ולהסתפק במכשיר סלולרי פשוט? מראש ו
תשובה: רק אם ניתן לחסום אותו כגון ע"י רימון מותר
שאלה: חזון הצמחונות לעתיד לבוא: לאחרונה יצא לי לבדוק באינטרנט מאמרים בנושא הצמחונות. באחד החיפושים נתקלתי בדבריו של הרב קוק. לפי מה שהבנתי הוא אומר שצמחונות היא מעלה מאוד גבוהה אך לפני שעוברים לצמחונות צריך לפתור דברים וסכסוכים אחרים, ורק אז כאשר נהיה מעלה יותר גבוהה נוכל להתקדם שלב ולהיות צמחוניים. מה שרציתי לשאול זה מה יקרה כשבית המקדש ייבנה בעז"ה, ונצטרך להקריב קורבנות? וגם מה דעתך בנושא בצמחונות? בנוסף, רציתי לשאול על דבריו של הקב"ה לנוח, שאחרי המבול התיר לבני אדם לאכול בע"ח, הרי כתוב וידוע שאחרי המבול העולם נחרב ולא היה לאדם צמחים ואוכל להתקיים ממנו. לכן התיר ה לאכול חיות. אך כיום המצב הוא לא כזה, כיום אדם יכול בהחלט להתקיים ללא בשר - אז מדוע מותר לנו להמשיך לאכול חיות?!
תשובה: : היתר האכילה של בעלי חיים אחר המבול לא היה משום שלא היה צמחיה. מדובר על חודשים לאחר שכבר המים קלו ורואים שאילנות חזקים היו על פני האדמה. מעבר לכך ההיתר לא היה מוגבל רק לזמן הסמוך למבול וההוכחה שלישראל הותר לאכול מבעלי החיים. הרב קוק כתב עמדה מיוחדת בנוגע לצמחונות. ידוע לי על תלמיד חכם שעומד להוציא ספר בנידון. נכון שיש גישה שאומרת שבעתיד גם יבטלו קורבנות מבעלי חיים אבל מדובר על עתיד לבוא רחוק. עוד לפני מדרגה זו יהיה תקופה ארוכה בה יהיה מקדש עם הקרבת קורבנות מבעלי חיים. כל כתוב בפסוקים "עולותיהם וזבחיהם לרצון על מזבחי כי ביתי בית תפלה יקרא לכל העמים". כפי מה שאמרת יש מדרגות מדרגות בהתעלות המוסרית של האנושות. יתכן שהאיסור על אכילת בעלי החיים תהיה רק כאשר יהיה ניכר גם על בעלי החיים התיקון הכלל עולמי וכפי שכתוב "וגר זאב עם כבש ונמר עם גדי ירבץ". הרמב"ן באר שהנפילה שהיה בזמן המבול היתה נפילה לא רק באדם אלא גם בבעלי החיים ולכן הותרו באכילה. דילוג על מדרגות יכול לגרום עוולות. הנטייה של מידת החסד באה לידי ביטוי כלפי בעלי חיים ושם היא ממצא את עצמה. הביטוי לרחמים על האדם שדומה לך בכשרונות לפעמים היא קשה יותר. כשם שקל לנו לרחם על ילד קטן וקשה לנו לרחם על חברנו כך לפעמים קל לרחם על בעל החיים השונה וקשה לבנות יחס של רחמים כלפי האדם שנברא בצלמנו כדמותנו. עמדתנו היא שעיקר התיקון צריך להתחיל מאהבת האומה הישראלית. משם להתפשט לאהבת האנושות כולה. משם להתפשט לאהבת החיי כולו. משם להתפשט לאהבת הצומח. הרב קוק היה צמחוני?
שאלה: מעשרות מפירות הגינה: ברצוני לשאול האם כשאני לוקח פרי מהגינה ומכניס אותו לבית על מנת לאוכלו שם זה נחשב אכילת ארעי או שמא רק מחוצה לבית. ב. האם כשלוקחים שני פירות יחד זה נחשב גם אכילת ארעי או שרק פרי אחד?
תשובה: וברכת ד' א. בהכנסה לבית מתחייב ואין אכילת ארעי. ב. ארעי זה רק בפרי אחד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גיל האדם כיום: שמעתי שמאז משה רבנו אף אחד לא עבר את גיל 120,זה נכון? כי ראיתי בספר שיאי גינס שב1997 מתה אישה בת 122.
תשובה: המקור לגיל 120 הוא שבתקופת המבול הקב"ה אמר: "ויאמר ה' לא ידון רוחי באדם לעלם בשגם הוא בשר והיו ימיו מאה ועשרים שנה". רש"י מפרש שהקב"ה יחכה עם העונש לבני דור המבול במשך 120 שנה אולי יחזרו בתשובה. לפי הסברו של רש"י אין הכוונה שיחיו רק עד 120 שנה דווקא. כשיטת רש"י מסבירים הרבה מפרשני המקרא ואף דוחים את האפשרות שהכוונה לקצוב את חיי האדם, שהרי בתורה מופיעים אנשים שחיו יותר מ-120 שנה. ובהנחה ובספר שהזכרת בדקו את זה (בשנים אלו אנשים לא ידעו בדיוק את תאריך הולדתם ולכן הרבה זה ניחוש והשערות ולא עניין בדוק), הרי שאת רואה שעברו את הגיל הזה גם בימינו. המדרש מביא רמז למשה רבינו מהפסוק הזה, שהמילה "בשגם" זה בגימטריא "משה" והוא חי 120 שנה בדיוק. ואולי מכאן הגיעה הדעה ששמעת. אמנם יש שפירשו שהכוונה להקצבת חיי האדם. הנצי"ב מסביר כך אבל לא שולל את האפשרות שאדם יחיה יותר אלא אומר שלאחר 120 שנה אין לשכל כח לשלוט על הגוף.